Document ID: 32012R0116
Publication Date: 2012-02-09

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 116/2012
tad-9 ta’ Frar 2012
li jemenda r-Regolament tal-Kunsill (KE) Nru 872/2004 li jirrigwarda iktar miżuri restrittivi li għandhom x'jaqsmu mal-Liberja
IL-KUMMISSJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 872/2004 dwar iktar miżuri restrittivi li għandhom x’jaqsmu mal-Liberja (1), u partikolarment l-Artikoli 11(a) u 11(b) tiegħu,
Billi:
(1)
L-Anness I għar-Regolament (KE) Nru 872/2004 jelenka l-persuni fiżiċi u ġuridiċi, il-korpi u l-entitajiet li huma koperti mill-iffriżar ta’ fondi u riżorsi ekonomiċi taħt dak ir-Regolament; L-Anness II tar-Regolament (KE) Nru 872/2004 jelenka l-awtoritajiet kompetenti li għalihom, huma attribwiti funzjonijiet speċifiċi relatati mal-implementazzjoni tar-Regolament.
(2)
Fit-23 ta’ Diċembru 2011, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti bid-deċiżjoni tiegħu Nru SC/10510 ddeċieda li jemenda l-lista tal-persuni, gruppi u entitajiet li għalihom għandhom japplikaw l-iffriżar ta' fondi u riżorsi ekonomiċi. L-Anness I għandu għalhekk jiġi emendat f'dan is-sens,
(3)
l-Anness II mar-Regolament (KE) Nru 872/2004 għandu jiġi aġġornat fuq il-bażi tal-informazzjoni l-aktar reċenti pprovduta mill-Istati Membri fir-rigward tal-identifikazzjoni tal-awtoritajiet kompetenti.
(4)
L-Annessi I u II mar-Regolament (KE) Nru 872/2004 għandhom b’hekk jiġu emendati skont dan.
ADOTTAT DAN IR-REGOLAMENT:
Artikolu 1
L-Anness I mar-Regolament (KE) Nru 872/2004 hu emendat kif stabbilit fl-Anness I ma' dan ir-Regolament.
Artikolu 2
L-Anness II mar-Regolament (KE) Nru 872/2004 għandu jiġu sostitwit bl-Anness II ma’ dan ir-Regolament.
Artikolu 3
Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u huwa applikabbli direttament fl-Istati Membri kollha.
Magħmul fi Brussell, id-9 ta’ Frar 2012.

Metadata:
Eurovoc Level 1 Categories: 100161
100143
Eurovoc Level 2 Categories: 100280
100170
Eurovoc Level 3 Categories: 5424
3474
All Eurovoc Categories: 1617
3483
3870